hotchpotch/miracl-hf-unified huggingface dataset:
เว็บโอเอส
เว็บโอเอส ( หรือที่รู้จักกันในชื่อ LG webOS, Open webOS หรือ HP webOS) มีระบบปฏิบัติการลินุกซ์ เป็นพื้นฐาน ซึ่งเป็นระบบปฏิบัติการสำหรับสมาร์ททีวีและอดีตเคยเป็นระบบปฏิบัติการในมือถือการพัฒนาช่วงแรกจะอยู่ในคอมพิวเตอร์พกพา ปาล์ม จากนั้นทาง HP ได้สร้างแพลตฟอร์ม open source และได้กลาย Open webOS หลังจากที่ขายระบบปฏิบัติการนี้ให้กับทาง LG ก็ได้เปลี่ยนชื่อเป็น webOS
Palm WebOS เปิดตัวในเดือนมกราคม 2009 อุปกรณ์ WebOS ตัวแรกคือ Palm Pre วางจำหน่ายโดย Sprint ในเดือนมิถุนายนปี 2009 แล้วตามด้วย Palm Pixi จากนั้นรุ่นอัพเกรด Palm Pre Plus และ Palm Pixi Plus ก็ได้วางจำหน่ายบนเครือข่าย เวอไรซอนไวร์เลสส์ (Verizon) และ เอทีแอนด์ทีโมบิลิตี (AT & T)
ในเดือนเมษายนปี 2010 บริษัท ฮิวเลตต์-แพคการ์ด หรือ เอชพี (HP) ได้ซื้อกิจการมาด้วยจำนวนเงิน 1.2 พันล้านดอลลาร์ ซึ่งทางเอชพีตั้งใจที่จะพัฒนาแพลตฟอร์ม WebOS สำหรับการใช้งานในหลายผลิตภัณฑ์ใหม่ทั้ง สมาร์ทโฟน,คอมพิวเตอร์แท็บเล็ต และเครื่องพิมพ์
ในเดือนกุมภาพันธ์ 2011, HP ประกาศว่าจะใช้ WebOS เป็นแพลตฟอร์มสากลสำหรับอุปกรณ์ทั้งหมด อย่างไรก็ตามนอกจากนี้เอชพียังได้ตัดสินใจที่ จะไม่มีการอัปเดต WebOS 2.0 ให้กับ Palm Pre, Palm Pixi รวมทั้งรุ่น Plus ของทั้งคู่ และทางเอชพียังประกาศว่าอุปกรณ์ WebOS รุ่นใหม่ซึ่งรวมทั้งสมาร์ทโฟน HP Veer และ HP Pre 3 จะทำงานบนระบบปฏิบัติการ WebOS 2.2 และ เอชพีทัชแพด แท็บเล็ตที่ปล่อยออกมาในเดือนกรกฎาคม 2011 จะทำงานบน WebOS 3.0
ในเดือนสิงหาคม 2011 HP ประกาศว่ากำลังให้ความสนใจที่จะขาย แต่ก็ไม่มีความชัดเจนว่าเอชพีจะพิจารณาออกใบอนุญาตของซอฟต์แวร์ WebOS ให้กับผู้ผลิตอื่น ๆ
ในเดือนธันวาคม 2011 หลังจากวางจำหน่ายทัชแพดและขาย WebOS ให้กับทางหุ้นส่วนไป เอชพีก็ประกาศว่าจะปล่อยซอร์สโค้ด WebOS ภายใต้ใบอนุญาต open-source ในอนาคตอันใกล้นี้
เมื่อวันที่ 25 กุมภาพันธ์ 2013 เอชพีประกาศว่าจะออกใบอนุญาต WebOS ให้กับ LG Electronics สำหรับการเปิดใช้งานบนเว็บของ สมาร์ททีวี ซึ่ง LG Electronics ได้นำ WebOS จาก เอชพี มาแทนที่แพลตฟอร์ม NetCast ที่ใช้มาก่อนหน้านี้อย่างไรก็ตามเอชพีจะยังเป็นผู้ถือสิทธิบัตร WebOS เช่นเดียวกับบริการบนคลาวด์อย่าง App Catalog แม้ WebOS จะดูเป็นรูปเป็นร่างสำหรับระบบปฏิบัติการในสมาร์ททีวี แต่ LG ก็ไม่ได้นำระบบ WebOS มาใช้กับสมาร์ทโฟน ยังคงวัตถุประสงค์เดิมของระบบปฏิบัติการอยู่
นำร่องโดยการควบบคุมการทำงานแบบมัลติทัชบนหน้าจอสัมผัส ใช้อินเตอร์เฟซที่เรียกว่า "การ์ด" ในการทำงานแบบมัลติทาสกิ้ง เลือกใช้งานแอปพลิเคชันโดยการเลื่อนนิ้วบนหน้าจอจากซ้ายไปขวา และปิดการทำงานแอปโดยการเลื่อนการ์ดขึ้น ใน WebOS 2.0 การ์ดแอปพลิเคชันจะซ้อนกันเรียกว่า Stacks 
ปาล์มสามารถเชื่อมข้อมูลจากหลายแหล่งเรียกว่า "การทำงานร่วม" ผู้ใช้สามารถลงชื่อเข้าใช้ได้หลายบัญชีอีเมลจากผู้ให้บริการที่แตกต่างกัน และเชื่อมข้อมูลทั้งหมดไว้รวมกันที่เดียว
เว็บโอเอสสามารถอัปเดตได้โดยไม่ต้องเชื่อมต่อกับเครื่องคอมพิวเตอร์ โดยจะอัปเดตระบบปฏิบัติการผ่านการเชื่อมต่อของผู้ให้บริการ
การแจ้งเตือนจะตั้งอยู่ในส่วนล่างของหน้าจอบนโทรศัพท์และอยู่ในแถบสถานะด้านบนของแท็บเล็ต
โดยค่าเริ่มต้นการซิงโครไนเซชั่นข้อมูลจะใช้ระบบคลาวด์มากกว่าการใช้เดสก์ท็อปซิงค์
อึยวัง
อึยวัง () เป็นเมืองในจังหวัดคย็องกี ประเทศเกาหลีใต้ เป็นหนึ่งในเมืองบริวารวงแหวนรอบโซลอยู่ในภูมิภาคเขตเมืองหลวงโซล โดยตั้งอยู่ติดกับเมืองใหญ่อย่างอันยัง
การคมนาคมขนส่งระบบรางถือว่าเป็นหัวใจสำคัญของอึยวัง ซึ่งเมืองนี้เป็นที่ตั้งของพิพิธภัณฑ์รถไฟและวิทยาลัยรถไฟแห่งชาติเกาหลี และยังรองรับรถไฟใต้ดินโซล สาย 1 และรถไฟสายคย็องบูที่ผ่านเมืองนี้ สถานีปลายทางของกลุ่มบริษัทฮันจิน (กลุ่มบริษัทแชบ็อลขนส่งทางเรือ) ก็ตั้งอยู่ที่อึยวัง
อึยวังเป็นเมืองที่รองรับการขยายตัวของเมืองอันยัง หลายแขวงของเมืองเชื่อมต่อกับคุนโพและซูว็อน ทั้งเรือนจำอันยางซึ่งตั้งอยู่นอกเมืองอันยัง ตั้งอยู่ใกล้กับแขตของแขวงโอจ็อนของอึยวัง โดยทั่วไปเมืองอึยวังเป็นเมืองที่เงียบ, สงบและสวยงาม มีป่าและภูเขามากมายตั้งอยู่บริเวณรอบเมือง อีกทั้งถนนหลวงหมายเลข 1 และทางพิเศษวงแหวนโซล ก็วิ่งผ่านอึยวังทำให้ที่นี่เป็นจุดศูนย์กลางการคมนาคมที่สำคัญอีกแห่งหนึ่งของประเทศ แขวงโคช็อนประกอบไปด้วยพื้นที่สำคัญของเมืองเช่น ศาลาว่าการ, หอสมุดกลาง, ศูนย์สวัสดิการสังคมผู้สูงอายุ, สาธารณสุข, และแหล่งรวมวัยรุ่น เมืองอึยวังยังเป็นที่ตั้งของบริษัทขนาดใหญ่มากมายเช่น แฮแท, อุตสาหกรรมแชอิล (บริษัทในเครือของกลุ่มซัมซุง) และบริษัทเกี่ยวกับการขนส่งและการค้าขายอีกมากมาย
ปัจจุบันเมืองอึยวังแบ่งการปกครองออกเป็น 6 แขวง ประกอบไปด้วย
อัสแซสซินส์ครีด: ไพเรตส์
อัสแซสซินส์ครีด: ไพเรตส์ เป็นเกมบนสมาร์ทโฟนและแท็บเล็ต สำหรับระบบปฏิบัติการ iOS และอุปกรณ์ Android ในวันที 5 ธันวาคม 2013 ที่พัฒนาโดยยูบิซอฟท์ปารีส (Ubisoft Paris) เกมจะดำเนินเรื่องของกัปตันอลองโซ บาติลลา เขาไม่ได้เป็นมือสังหารหรือเทมพลาร์แต่ต้องมาพัวพันกับเรื่องราวของทั้งสององค์กรนี้ในขณะที่เดินเรือข้ามเส้นทางสมรภูมิระหว่างมือสังหารหรือเทมพลาร์ เกมเพลย์ที่มุ่งเน้นไปที่การต่อสู้แบบ real-time ระหว่างเรือ มีทั้งลมและสภาพอากาศที่จะมีผลกระทบต่อการดำเนินการของผู้เล่น
จอห์น เวอร์โก
จอห์น เวอร์โก () เกิดเมื่อวันที่ 3 มีนาคม ค.ศ. 1946 เป็นเป็นอดีตนักสนุกเกอร์อาชีพชาวอังกฤษ ปัจจุบันเป็นผู้บรรยายสนุกเกอร์และผู้จัดรายการโทรทัศน์
จอห์น แพร์รอต
จอห์น แพร์รอต () เกิดเมื่อวันที่ 11 พฤษภาคม ค.ศ. 1964 เป็นอดีตนักสนุกเกอร์อาชีพชาวอังกฤษและผู้จัดรายการโทรทัศน์
แพร์รอตคว้าแชมป์เวิลด์สนุกเกอร์แชมเปียนชิปในปี 1991 โดยเอาชนะ จิมมี ไวต์ ในรอบสุดท้าย สองปีก่อนแพ้ให้กับ สตีฟ เดวิส ด้วย 3–18 เฟรม เป็นการพ่ายแพ้ในรอบสุดท้ายที่หนักสุด เขาชนะไวต์อีกครั้งในรายการยูเคแชมเปียนชิปในปีนั้นและเป็นหนึ่งผู้เล่นที่ห้าที่ได้คว้าแชมป์ถึงสองรายการในปีเดียวกัน เขาได้ขึ้นอันดับสองของโลกในช่วงสามฤดูกาล เป็นหนึ่งในผู้เล่นจากหลายคนที่ทำเซนจูรีเบรกมากกว่า 200 ครั้ง ในอาชีพของเขา
มดสีเงินสะฮารา
มดสีเงินสะฮารา หรือ มดสีเงิน (; ) เป็นมดชนิดหนึ่ง อาศัยและแพร่กระจายพันธุ์อยู่เฉพาะในทะเลทรายสะฮารา ในทวีปแอฟริกา
มดสีเงินสะฮารา มีจุดเด่นคือ มีลำตัวสะท้อนแสงสีเงินแวววาว อาศัยทำรังโดยขุดโพรงอยู่ใต้พื้นทรายของทะเลทรายสะฮารา เป็นมดนักล่าหาอาหารเช่นเดียวกับมดชนิดอื่น ๆ หรือ กินแมลงที่ตายจากความร้อน แต่ก็ตกเป็นอาหารของสัตว์อื่นที่ใหญ่กว่าด้วย เช่น กิ้งก่า มดสีเงินสะฮารามีความสามารถพิเศษ คือ สามารถทนความร้อนในช่วงเวลากลางวันของทะเลทรายสะฮาราได้สูงถึง 53 องศาเซลเซียส ซึ่งเป็นอุณหภูมิที่ไม่มีสัตว์ชนิดใดจะทนทานได้ แต่กระนั้นก็สามารถที่จะทนได้นานเพียง 10 นาทีเท่านั้น อีกทั้งยังมีความสามารถในการวิ่งที่เร็วมากอีกด้วย โดยทำความเร็วได้ถึงวินาทีละครึ่งเมตร หากเปรียบเทียบสัดส่วนกับมนุษย์แล้วจะเท่ากับว่า มดสีเงินสะฮาราวิ่งได้เร็วถึง 280 ไมล์/ชั่วโมง นับว่าเป็นสัตว์ที่มีความเร็วที่สุดในโลก
แบ่งออกเป็นชนิดย่อยได้ 3 ชนิด
คงไม่ทัน
"คงไม่ทัน" เป็นซิงเกิลแรกของ รังสรรค์ ปัญญาเรือน ผู้ชนะการแข่งขันเดอะวอยซ์ไทยแลนด์ ซีซั่นที่ 2 ประพันธ์เนื้อร้องและแต่งทำนองโดย รังสรรค์ ปัญญาเรือน และเรียบเรียงโดย รังสรรค์ ปัญญาเรือน และโกมล บุญเพียรผล ออกจำหน่ายครั้งแรกในวันที่ 30 มกราคม พ.ศ. 2557 และมิวสิกวีดีโอกำกับมิวสิกวีดีโอโดย ณัฐวุฒิ อยู่ผาสุข เผยแพร่ครั้งแรกในวันที่ 26 กุมภาพันธ์ พ.ศ. 2557
เนื้อหาของเพลงนี้ ได้เล่าถึงความรักของคนสองคน ที่เมื่อวันเวลาเปลี่ยนไปกลับทำให้สิ่งที่เคยหวังไว้เปลี่ยนแปลง เพราะเธอได้เดินจากไป แต่สุดท้ายชีวิตคนเราก็ต้องเดินไปข้างหน้า จึงไม่สามารถหยุดเวลา รอให้เธอกลับมาอีกครั้งได้
เพลง "คงไม่ทัน" ได้ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 เมษายน พ.ศ. 2557 และอันดับสูงสุดที่ 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 31 มีนาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยูทูบได้จัดอันดับคลิปวิดีโอที่ยอดนิยมมากที่สุดของคนไทยในปี 2014 โดยวัดผลจากยอดวิวสูงที่สุด คลิปเอ็มวี คงไม่ทัน ฉบับเนื้อร้องอย่างเป็นทางการติดอันดับ 1 ของการจัดอันดับครั้งนี้
บุญคุณปูดำ
"บุญคุณปูดำ" เป็นซิงเกิลของวงดนตรีนูโว จากอัลบั้ม "บุญคุณปูดำ" (2533) ประพันธ์เนื้อร้องโดย อรรณพ จันสุตะ ทำนองโดย สมชาย กฤษณะเศรณี ออกจำหน่ายในเดือน มีนาคม พ.ศ. 2533
ในปี พ.ศ. 2552 เพลง "บุญคุณปูดำ" ถูกขับร้องใหม่โดยวงแฮงแมน เรียบเรียงโดย แฮงแมน ออกจำหน่ายในวันที่ 26 มิถุนายน พ.ศ. 2552 โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
และได้รับรางวัลแชนแนลวีไทยแลนด์มิวสิกวิดีโออวอร์ดส ในงานแชนแนลวีไทยแลนด์ มิวสิกวิดีโอ อวอร์ด 2009 ครั้งที่ 6 ไทยประดิษฐ์ สาขารางวัล มิวสิกวิดีโอกำกับศิลป์ยอดเยี่ยม โดย ประพัฒน์ คูศิริวานิชกร
ไมเคิล ไวต์
ไมเคิล ไวต์ () เกิดเมื่อวันที่ 5 กรกฎาคม ค.ศ. 1991 เป็นนักสนุกเกอร์อาชีพชาวเวลส์จากเมื่องนีธ
อัน อี่เซวียน
อันอี่เซวียน หรือ เอดี อัน (; ชื่อภาษาอังกฤษ: Ady An,An Yixuan ) เป็นนักร้องและนักแสดงไต้หวันที่โด่งดังมากจากเรื่องเซียนกระบี่พิชิตมาร เกิดเมื่อวันที่
เหลียง เหวินปั๋ว
เหลียง เหวินปั๋ว () เกิดเมื่อวันที่ 5 มีนาคม ค.ศ. 1987 เป็นนักสนุกเกอร์อาชีพชาวจีน เขาเป็นผู้เล่นมือซ้ายอันดับ 3 ของจีนตามหลัง ติง จวิ้นฮุย และ เซียว กั๋วตง เหลียงอาศัยอยู่ในโกรฟสนุกเกอร์อะคาเดมี (Grove Snooker Academy) ในเมื่องรอมฟอร์ด สหราชอาณาจักร
เซียว กั๋วต้ง
เซียว กั๋วต้ง () เกิดเมื่อวันที่ 10 กุมภาพันธ์ ค.ศ. 1989 เป็นนักสนุกเกอร์อาชีพชาวจีน ได้เทิร์นโปรในปี 2007 หลังจากได้แชมป์เอเชียนอายุต่ำกว่า 21 ปี
จังหวัดโฆรอซอนเหนือ
จังหวัดโฆรอซอนเหนือ () เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน บอจนอร์ดเป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5
โฆรอซอนเหนือ เป็นหนึ่งในสามจังหวัดที่ถูกสร้างแบ่งออกจาก โฆรอซอน ในปี 2004
ไมโครเวฟ (เพลงอารักษ์ อมรศุภศิริ)
"ไมโครเวฟ" เป็นเพลงซิงเกิลของ เป้ อารักษ์ อมรศุภศิริ ในปี พ.ศ. 2556 จากอัลบั้ม "อารักษ์ & เดอะปีศาจแบนด์" ผลิตออกจำหน่ายเมื่อวันที่ 24 เมษายน พ.ศ. 2556
เนื้อหาของเพลงเกี่ยวกับเมื่อ "ไมโครเวฟ" เครื่องใช้ไฟฟ้าในครัวเรือนที่สามารถอุ่นอ­าหารอะไรก็ได้ที่เราอยากทานให้พร้อมเข้าปา­กได้เพียงชั่วพริบตาถูกนำมาเปรียบกับ "ความรัก" จากคำสอนของพี่สาวที่แสนดี ... สูตรสำเร็จของ "ความรัก" จาก "เป้" จึงชัดเจนขึ้น เพราะเราไม่สามารถนำ "ความรัก" เข้า "ไมโครเวฟ" อุ่นแล้วทานได้เลย
มิวสิควิดีโอนี้กำกับโดย จอห์น - กิตติธัช ตั้งศิริกิจ เป็นเพลงรักแนวคิดสุดเก๋ โดยมี เป้ - อารักษ์ อมรศุภศิริ และ "เพชร" นาระ เอื้อทวีกุล (รัตนารัตน์ เอื้อทวีกุล) มาร่วมถ่ายทอดวงจรความรักของคน 2 คนผ่านมุมมองความรักในแบบ "ไมโครเวฟ"
เพลง "ไมโครเวฟ" ได้ติดอันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระแม่ศีตลาเทวี
พระแม่ศีตลาเทวี(; ; ) เป็นเทวีในศาสนาฮินดู เป็นที่นิยมบูชาในอินเดียภาคเหนือ รัฐเบงกอลตะวันตก ประเทศเนปาล ประเทศบังกลาเทศ และประเทศปากีสถาน ชาวฮินดูและคัมภีร์ในศาสนาฮินดูนั้นถือพระนางทรงเป็นภาคหนึ่งของพระแม่ปารวตี และทรงมีลักษณะคล้ายคลึงกับพระแม่มารีอัมมันในอินเดียใต้
พระแม่ษัษฏี
พระแม่ษัษฏีเทวี()เป็นเทวนารี ในศาสนาฮินดู และปรากฏเฉพาะในอินเดียภาคเหนือเป็นส่วนใหญ่ และทรงเป็นรู้จักและนับถือภาคเหนือของอินเดียและในรัฐเบงกอลตะวันตก ชาวฮินดูและคัมภีร์ในศาสนาฮินดูนั้นถือพระนางทรงเป็นภาคหนึ่งของ พระแม่ปารวตีและพระแม่ทุรคา และทรงมีลักษณะคล้ายคลึงเช่นเดียวกับเทวนารีของอินเดียใต้ คือ พระแม่เทวเสนา.
จังหวัดโฆรอซอนแรแซวี
จังหวัดโฆรอซอนแรแซวี () เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน มัชฮัดเป็นศูนย์กลางและเป็นเมืองหลักของจังหวัด
โฆรอซอนแรแซวี เป็นหนึ่งในสามจังหวัดที่ถูกสร้างแบ่งออกจาก โฆรอซอน ในปี 2004
หม่อมเจ้าพระศีลวราลังการ (เนตร ปัทมสิงห์)
หม่อมเจ้าพระศีลวราลังการ มีพระนามเดิมว่าหม่อมเจ้าเนตร ประสูติปี พ.ศ. 2377 ในสมัยรัชกาลที่ 3 ทรงเป็นพระโอรสในพระเจ้าราชวรวงศ์เธอ พระองค์เจ้าบัว ต้นราชสกุลปัทมสิงห์ กับ หม่อมชะมด ธิดาเจ้าพระยามหาโยธา (ทอเรียะ คชเสนี)
เมื่อทรงพระเยาว์ หม่อมเจ้าเนตรมักเที่ยวเตร่ ไม่เข้ารับราชการ ต่อมาทรงหนีไปผนวชที่เมืองมอญ เมื่อเสด็จกลับเมืองไทยทรงไปประทับที่วัดบวรนิเวศวิหาร และย้ายมาประทับที่วัดชนะสงครามราชวรมหาวิหาร ได้หลายพรรษาพระบาทสมเด็จพระจุลจอมเกล้าเจ้าอยู่หัวทรงเห็นว่ามีศรัทธาจริงจึงได้พระราชทานนิตยภัตไตรปีตามอย่างหม่อมเจ้าพระ
เมื่อไฟไหม้พระปรางค์ในวัดพระศรีรัตนศาสดารามคืนวันที่ 9 กรกฎาคม พ.ศ. 2446 หม่อมเจ้าพระเนตรทรงเป็นคนแรกที่เข้าไปทอดพระเนตรพระพุทธมหามณีรัตนปฏิมากรด้วยทรงเป็นห่วง พระบาทสมเด็จพระจุลจอมเกล้าเจ้าอยู่หัวทรงยกย่องว่ามีเป็นผู้ความกตัญญู ถึงในวันที่ 10 พฤศจิกายน พ.ศ. 2446 จึงทรงตั้งเป็น"หม่อมเจ้าพระศีลวราลังการ" ที่พระราชาคณะ มีนิตยภัตราคาเดือนละ 4 ตำลึง
หม่อมเจ้าพระศีลวราลังการประชวรโรคชรา สิ้นชีพิตักษัยเมื่อวันที่ 19 พฤษภาคม พ.ศ. 2457 ในรัชกาลพระบาทสมเด็จพระมงกุฎเกล้าเจ้าอยู่หัว ชันษา 81 ปี นับเป็นเจ้านายพระชันษายืนพระองค์หนึ่งในราชวงศ์จักรี
หม่อมเจ้าพระศีลวราลังการมีพระอนุชาร่วมพระมารดาคือหม่อมเจ้าโต ปัทมสิงห์ ทรงเสกสมรสกับหม่อมพลอย คชเสนี ธิดาพระยาเกียรติ์ (ตะโดด) บุตรเจ้าพระยามหาโยธา (พญาทอเรียะ) โอรสคือ
จังหวัดโฆรอซอนใต้
จังหวัดโฆรอซอนใต้ () เป็นจังหวัดที่ตั้งอยู่ในภาคตะวันออกของประเทศอิหร่าน บีร์จันด์เป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5
เที่ยงคืนสิบห้านาที
"เที่ยงคืนสิบห้านาที" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2555 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์
เนื้อหาของเพลงได้กล่าวถึงห้วงแห่งค­วามคิดถึงที่อาจเกิดขึ้นกับเราในยามค่ำคืน เพราะเวลากลางคืนนั้นเป็นช่วงเวลาที่เราได­้ใช้เวลาอยู่กับตัวเองมากที่สุด และช่วงเวลานี้เองที่ความเหงามักจะคืบคลาน­เข้ามา และเกิดเป็นความรู้สึกให้คิดถึงใครคนหนึ่ง­ที่อยู่ไกลกัน ส่วนด้านสไตล์ของเพลงถ่ายทอดอารมณ์ความเหงาและความคิดถึงลงเ­ป็นดนตรี Acoustic Session ซึ่งความพิเศษของเพลงนี้อยู่ที่การใช้ "กีตาร์โปร่ง 12 สาย" ที่ถูกนำมาบรรเลงความคิดถึงในเพลงนี้ได้อย­่างลงตัว
ส่วนในการถ่ายทำมิวสิกวิดีโอ กำกับโดยทีมงาน Hello Filmmaker เป็นเรื่องราวของคู่หนุ่มสาวคู่หนึ่งที่เล­ิกรากันไปแล้ว แต่มีอยู่วันหนึ่ง ฝ่ายหญิงเกิดคิดถึงผู้ชายคนเก่าขึ้นมา จึงเกิดการส่งข้อความหากัน ซึ่งสะท้อนให้เห็นว่า คนเราจากที่เคยรักกันมาก พอถึงวันหนึ่งแม้จะไม่ได้อยู่ด้วยกัน หรือว่าอยู่ห่างกัน แต่ความรู้สึกและความคิดถึงมันยังคงอยู่
เพลง "เที่ยงคืนสิบห้านาที" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จังหวัดโฆรอซอน
โฆรอซอน () เป็นจังหวัดในภาคเหนือของประเทศอิหร่าน แต่ในอดีตที่เรียกว่าพื้นที่ทางตะวันออกที่มีขนาดใหญ่และภาคตะวันออก-ภาคเหนือของจักรวรรดิเปอร์เซีย
เป็นจังหวัดที่ใหญ่ที่สุดของประเทศอิหร่านจนถูกแบ่งออกเป็นสามจังหวัดในเดือนกันยายนปี 2004:
บางส่วนของจังหวัดที่ถูกเพิ่มเข้าไป
ซ็องนัม
ซ็องนัม เป็นเมืองในจังหวัดคย็องกี ,ประเทศเกาหลีใต้ เป็นเมืองที่ใหญ่ที่สุดเป็นอันดับที่ 2 ของจังหวัดคย็องกี ต่อจากเมืองซูว็อน และเป็นเมืองที่มีขนาดใหญ่ที่สุดอันดับ 10 ของเกาหลีใต้ (ตามจำนวนประชากร) มีประชากรเกือบ 1 ล้านคน ซ็องนัมเป็นเมืองบริวารของโซล เป็นพื้นที่อยู่อาศัยขนาดใหญ่โดยตั้งอยู่ทางตะวันออกเฉียงใต้ของโซลอยู่ในภูมิภาคเขตเมืองหลวงโซล
เมืองซ็องนัมเป็นเมืองที่มีการจัดผังเมืองไว้ล่วงหน้าเป็นเมืองแรกในประวัติศาสตร์ของเกาหลี ตามดำริในสมัยประธานาธิบดีปัก ชอง-ฮี ที่ต้องการจะทำให้เกาหลีใต้เป็นชาติอุตสาหกรรมโดยมุ่งที่อุตสาหกรรมประเภทอิเล็กทรอนิกส์, สิ่งทอและอุตสาหกรรมเกี่ยวกับปิโตรเคมี ซึ่งทำให้เกิดการพัฒนาในระหว่างทศวรรษที่ 1970 ถึง 1980 ทำให้มีการพัฒนาทั้งเครือข่ายถนนจากโซลมาสู่ซ็องนัมและจากซ็องนัมไปยังเมืองอื่นๆ ตั้งแต่ต้นทศวรรษที่ 1970 ปัจจุบันนี้ซ็องนัมถูกรวมเป็นเครือข่ายมหานครของโซล โดยเขตบุนดังในซ็องนัมได้ถูกพัฒนาขึ้นอย่างมากในทศวรษที่ 1990
จากการขยายตัวอย่างรวดเร็วของประชากรในโซลไปสู่เขตชานเมืองและเพื่อลดความแออัดของโซล ทำให้รัฐบาลเกาหลีจัดเตรียมมาตรการกระตุ้นทั้งภาครัฐและบริษัทเอกชนในการตั้งสำนักงานใหญ่ที่เขตบุนดัง ทำให้ปัจจุบันเขตบุนดังกลายเป็นที่ตั้งสำนักงานใหญ่ของหลายบริษัทเช่นเคทีคอร์เปอร์เรชั่น (อดีตชื่อโคเรียเทเลคอม), บริษัทก๊าซเกาหลี (KOGAS), บริษัทการไฟฟ้าเกาหลี (KEPCO)และบริษัทที่ดินเกาหลี
ในช่วงเวลาไม่กี่ปีก่อนหน้านี้มีความพยายามที่จะผลักดันให้เมืองซ็องนัมได้รับการยกระดับจากเมืองเป็น "มหานคร" (광역시, ควังย็อก-ชี) ซึ่งจะทำให้มีอำนาจปกครองตัวเองมากขึ้น และในเดือนสิงหาคม พ.ศ. 2552 เมืองซ็องนัมได้มีความตั้งใจที่จะรวมกันกับเมืองฮานัม ในจังหวัดคย็องกีด้วยกัน
ซ็องนัมแบ่งออกเป็น 3 "คู" (구, "เขต"):
นาวคอม บริษัทไอทียักษ์ใหญ่ของเกาหลีใต้มีสำนักงานใหญ่อยู่ที่เขตบุนดัง เมืองซ็องนัม
นิคมอุตสาหรรมพังโยเทคโนวัลเลย์ ตั้งอยู่ที่เมืองซ็อมนัม- รถไฟใต้ดิน/รถไฟ
- รถบัส
- ทางพิเศษ
คาราจ
คาราจ (; ) เป็นเมืองหลักของจังหวัดอัลบอร์ซ, ประเทศอิหร่าน มีประชากรประมาณ 1.97 ล้านคน ในการสำรวจสำมะโนประชากรปี ค.ศ. 2016 ทำให้เป็นเมืองที่ใหญ่ที่สุดเป็นอันดับสี่ในประเทศอิหร่านรองจากมัชฮัด, เตหะราน และ อิสฟาฮาน ห่างจากเตหะรานทางตะวันตกประมาณ 20 กิโลเมตร (12 ไมล์)
อึยจ็องบู
อึยจ็องบู () เป็นเมืองในจังหวัดคย็องกี ประเทศเกาหลีใต้
อึยจ็องบูตั้งอยู่ทางตอนเหนือของโซล โดยมีฐานทัพของสหรัฐอเมริกาและของเกาหลีตั้งอยู่ สำหรับใช้การในป้องกันเมืองหลวง กองพลทหารราบที่ 2ได้ตั้งฐานทัพประจำการหลักอยู่ที่อึยจ็องบู กองกำลังส่วนใหญ่เคลื่อนไปอยู่ที่ทงดูช็อน ถึงแม้ว่าอึยจ็องดูจะมีภาพลักษณ์เป็นเมืองทหาร แต่พื้นที่บริเวณรอบๆเมืองบริเวณใกล้กับโซลกลับคึกคักไปด้วยร้านค้า โรงภาพยนตร์ ร้านอาหารและบาร์ ร้านอินเทอร์เน็ต (พีซีบัง) และร้านดีวีดี (ดีวีดีบัง) ยิ่งไปกว่านั้นพื้นที่นี้เต็มไปด้วยบุคลากรชาวอเมริกันทำให้สถานที่เรียนภาษาอังกฤษ (ฮักว็อน) ได้รับความนิยม เมืองอึยจ็องบูประกอบไปด้วยภูเขาหลายลูกเช่น ภูเขาโทบง (โบบงซัน), ภูเขาซูรัก และภูเขาโซโย โดยภูเขาเหล่าที่เป็นที่นิยมในการปีนเขาและเดินเขาจากประชากรในโซล ซึ่งมาพักผ่อนบริเวณนี้
อาหารที่มีชื่อเสียงของอึยจ็องบูคือ พูแดจีแก โดยทำจากฮอตดอกและหมูกระป๋อง (สแปม) ในช่วงปลายศตวรรษที่ 20 มีความพยายามที่จะเปลี่ยนชื่ออาหารจานนี้เป็น "อึยจ็องจีแก" โดยถอนคำว่าบูแด ซึ่งแปลว่ากองทัพหรืออะไรที่เกี่ยวข้องกับกองทัพออก อย่างไรก็ตามร้านอาหารหลายแห่งก็ไม่ได้ปฏิบัติตามคำแนะนำนี้ แถมหลายร้านเพียงแค่เติมชื่อเมืองเข้าไปกลายเป็น "อึยจ็องบูบูแดจีแก" ไม่ได้ถอนคำว่าพูแดออกแต่อย่างใด ด้วยความนิยมในอาหารชนิดนี้ ทางเมืองถึงกับมีถนนชื่อ "ถนนพูแดจีแก" ซึ่งเป็นย่านที่มีร้านค้าขายพูแดจีแกตลอดทั้งสองข้างถนน
รถไฟฟ้าแบบอัตโนมัติ (Véhicule Automatique Léger หรือ (VAL)) เป็นระบบรถไฟฟ้าแบบไร้คนขับ มีระยะทางยาว 11.067 กิโลเมตร ครอบคลุม 15 สถานี โดยเปิดดำเนินการรอบปฐมฤกษ์ไปเมื่อวันที่ 26 มิถุนายน พ.ศ. 2555 และเริ้มเปิดให้ประชาชนทั่วไปใช้บริการเมื่อวันที่ 1 กรกฎาคม พ.ศ. 2555
อึยจ็องบูมีรถไฟหลายสายผ่านเช่น รถไฟใต้ดินโซล สาย 1 และสาย 7 ผ่านทั้งหมด 6 สถานีคือนกยัง, คานึง, อึยจ็องบู, ฮเว-รยง, มังว็อนซา และชังอัม จากสถานีอึยจ็องบูไปถึงสถานีรถไฟโซลจะใช้เวลาประมาณ 40 นาที
เมืองอึยจ็องบูมีรถโดยสารสาธารณะทั้งหมดสามประเภทโดยรถโดยสารนี้ให้บริการครอบคลุมอย่างก้าวขวางทั้งเขตตะวันออกของจังหวัดคย็องกี คือ "อิลบันบัส" รถโดยสารธรรมดา; "ชวาซ็อกบัส" มีขนาดใหญ่ที่นั่งจำนวนน้อยและกว้างขวางมีราคาแพงกว่าประเภทอื่น ๆ; และ "มาอึลบัส", "รถโดยสารระหว่างหมู่บ้าน" เป็นรถโดยสารสาธารณะขนาดเล็กและมีที่นั่งน้อยกว่า และเมืองอึยจ็องบูก็มีสถานีให้บริการรถโดยสารระหว่างเมืองด้วย รวมทั้งมีรถลีมูซีนที่วิ่งระหว่างเมืองไปทั้งท่าอากาศยานนานาชาติอินช็อนและท่าอากาศยานนานาชาติคิมโพ
วอลเลย์บอลหญิงชิงแชมป์เอเชีย 2015
วอลเลย์บอลหญิงชิงแชมป์เอเชีย 2015 () มีกำหนดจัดขึ้นที่ เทียนจิน, สาธารณรัฐประชาชนจีน ระหว่างวันที่ 20–28 พฤษภาคม พ.ศ. 2558"* หมายถึง ถอนตัวออกจากการแข่งขัน"
แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 2013 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือได้ทำการจับฉลากเมื่อวันที่ 11 กุมภาพันธ์ พ.ศ. 2558 ณ สำนักงานใหญ่สมาพันธ์วอลเลย์บอลเอเชีย, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว
วอลเลย์บอลหญิงทีมชาติญี่ปุ่น ส่งนักกีฬาชุดรุ่นอายุไม่เกิน 23 ปีเข้าแข่งขันแทนนักกีฬาชุดหลักที่เข้าแข่งขันมงเทรอวอลเลย์มาสเตอรส์ 2015 ที่ประเทศสวิสเซอร์แลนด์ เพราะเวลาคาบเกี่ยวกัน ในขณะที่วอลเลย์บอลหญิงทีมชาติจีนเข้าร่วมแข่งขันทั้งสองรายการ โดยนักกีฬาชุดหลักแข่งขันรายการนี้ ส่วนนักกีฬาชุดรุ่นอายุไม่เกิน 23 ปี แข่งขันมงเทรอวอลเลย์มาสเตอรส์ 2015
"* หมายถึง ถอนตัวออกจากการแข่งขัน"
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนนรายชื่อนักกีฬา
หยวน ซินเยฺว่, จู ถิง, หยาง ฟ่งซฺวี่, เฉิน จิ้งซี, หยาง จุนจิง, เจิง ชุนเหล่ย, จาง ฉางหนิง, ชาน ตันนา, ฮุ่ย รั่วฉี, หลิน ลี่, ติง เซี่ย, หยาน นี
ผู้ฝึกสอน: หลาง ผิง
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์เอเชีย 2015 ในทุกนัดการแข่งขันที่วอลเลย์บอลสาวไทยลงแข่งขัน รวมถึงเทปบันทึกการแข่งขัน
กวักเงินกวักทอง
กวักเงินกวักทอง อยู่ในวงศ์ Araceae เป็นไม้ล้มลุก อายุหลายปี ลำต้นและรากอวบน้ำ มีจุดด่าง ใบคล้ายใบพลูด่าง ก้านใบเป็นกาบ ลำต้นสีเขียวเข้ม มีลายขาวสลับ ดอกช่อ ออกตามซอกใบ แยกเพศแต่อยู่ในช่อเดียวกัน ริ้วประดับขนาดใหญ่สีเขียวอ่อน นิยมปลูกไว้ตามร้านค้า ในทางไสยศาสตร์เชื่อว่าช่วยเรียกลูกค้า และถ้าออกดอกจะมีโชคลาภ
โกฐหัวบัว
โกฐหัวบัว ชื่อสามัญ Szechuan lovage, Selinum ภาษาจีนกลางเรียกซานซยง ภาษาจีนแต้จิ๋วเรียกชวงเกียง เป็นพืชพื้นเมืองในอินเดียและเนปาล รากสีเหลืองอมน้ำตาล ผิวหยาบ มีตะปุ่มตะป่ำจำนวนมาก ใช้เป็นยากระตุ้นการไหลเวียนของเลือดลำต้นใต้ดินใช้เป็นยากระตุ้นการไหลเวียนเลือด ขับลม
ลักษณะของโกฐหัวบัว
ต้นโกฐหัวบัว จัดเป็นพรรณไม้พุ่มหรือไม้ล้มลุกขนาดเล็ก มีอายุหลายปี มีความสูงได้ประมาณ 30-80 เซนติเมตร ลำต้นมีลักษณะตั้งตรง โคนต้นเป็นข้อ ๆ และมีรากฝอยงอกอยู่ที่ข้อ บริเวณช่วงบนจะแตกกิ่งก้านมาก มีกลิ่นหอม ขยายพันธุ์ด้วยการใช้ข้อของลำต้น ชอบอากาศร้อนชื้น ชอบดินหนาและลึก การระบายน้ำดี มีฤทธิ์เป็นกลางหรือกรดเล็กน้อย เจริญเติบโตได้ดีในที่ความสูงจากระดับน้ำทะเลประมาณ 500-1,500 เมตร มีอุณหภูมิเฉลี่ยประมาณ 15 องศาเซลเซียส สูงสุด 34 องศาเซลเซียส และต่ำสุด -5 องศาเซลเซียส ปริมาณน้ำฝน 1,200 มิลลิเมตร ความชื้นสัมพันธ์เฉลี่ย 80% มีอายุการเก็บเกี่ยวประมาณ 2 ปี พืชชนิดนี้มีถิ่นกำเนิดอยู่ในมนฑลเสฉวน กุ้ยโจว ยูนนาน หูเป่ยของประเทศจีน และได้มีการนำมาใช้ในเครื่องยาไทยที่เรียกว่า “พิกัดโกฐ“
พูแดจีแก
พูแดจีแก (, แปลว่า "สตูกองทัพ") เป็นอาหารประเภท "จีแก" (ซุปเกาหลีมีลักษณะเหมือนกับสตูของตะวันตก) ไม่นานนักหลังจากสงครามเกาหลี อาหารเป็นที่ขาดแคลนไปทั่วทั้งโซล ผู้คนจำนวนหนึ่งจึงใช้วัตถุดิบที่เหลือจากกองทัพสหรัฐอเมริกาที่ประจำการในเกาหลีใต้ ในพื้นที่รอบ ๆ อึยจ็องบูและพย็องแท็ก (หรือซงทันในขณะนั้น) หรือมุนซัน วัตถุดิบประกอบไปด้วยฮอตดอก, เนื้อกระป๋อง (สแปม) หรือแฮม ผสมกันลงไปในน้ำซุปรสเผ็ดดั้งเดิมของเกาหลีปรุงรสด้วย "โคชูจัง" (พริกแดงที่มีลักษณะเหนียว) และกิมจิ
พูแดจีแกยังคงได้รับความนิยมอยู่ในเกาหลีใต้ โดยในปัจจุบันมักผสมเครื่องปรุงสมัยใหม่เข้าไปด้วย เช่น บะหมี่กึ่งสำเร็จรูป, อเมริกันชีสที่หั่นเป็นแผ่นบาง ๆ ส่วนเครื่องปรุงอื่น ๆ ก็ประกอบไปด้วยเนื้อบด, ไส้กรอกหั่นเป็นชิ้นบาง ๆ, ถั่วกระป๋อง, "มีนารี", หอมใหญ่, หอมต้นเดี่ยว, "ต็อก", เต้าหู้, พริก, มะกะโรนี, กระเทียม, เห็ด และผักอื่น ๆ ตามฤดูกาล
พูแดจีแกเริ่มทำขึ้นในช่วงระหว่างสงครามเกาหลี และได้รับความนิยมอย่างมากภายหลังจากนั้น ในขณะที่ชาวเกาหลีประสบภาวะอาหารขาดแคลนในช่วงสงครามเกาหลี ชาวเกาหลีนำส่วนผสมที่เหลือทิ้งจากกองทัพอเมริกันเช่นเนื้อกระป๋องและฮอตดอกหรืออย่างอื่นที่หาได้มาผสมรวมกันแล้วรับประทาน โดยส่วนผสมทั้งหมดผสมในหม้อใบใหญ่แล้วต้ม ในช่วงแรกอาหารประเภทนี้ถูกเรียกว่า "ชนซึนทัง" () ซึ่งได้ชื่อมาจากนามสกุลจอห์นสันของอดีตประธานาธิบดีสหรัฐอเมริกาลินดอน บี. จอห์นสัน กับคำว่า "ทัง" (탕, ) ซึ่งมีความหมายว่าซุป
เมืองอึยจ็องบู (ซึ่งเป็นเมืองที่ติดกับโซลทางทิศเหนือและมีฐานทัพอเมริกันหลายแห่ง) มีชื่อเสียงจากอาหารพูแดจีแก ในช่วงปลายคริสต์ศตวรรษที่ 20 ทางเมืองได้ออกข้อกำหนดให้เรียกชื่ออาหารนี้ว่า "อึยจ็องบูจีแก" เพื่อถอนคำว่า พูแด ซึ่งแปลว่ากองทัพหรืออะไรที่เกี่ยวกับการทหารออกไป มีเพียงร้านอาหารไม่กี่แห่งที่ปฏิบัติตามข้อกำหนดนี้ มิหนำซ้ำร้านอาหารบางแห่งยังเพียงแค่เติมชื่อเมืองโดยไม่ถอนคำว่า พูแด ออกไปเป็นชื่อ "อึยจ็องบูบูแดจีแก" และที่อึยจ็องบูยังมีถนนซึ่งมีชื่อเรียกว่า "ถนนอึยจ็องบูบูแดจีแก" เป็นถนนที่สองข้างทางเต็มไปด้วยร้านอาหารที่ขายพูแดจีแก
ดิ อเซนชัน
ดิ อเซนชัน (The Ascension) เป็นกลุ่มทีมมวยปล้ำอาชีพที่มีสมาชิกหมุนเวียนมากมาย แต่ในปัจจุบันมีเพียงแค่2คน ประกอบด้วยคอนเนอร์ และวิกเตอร์ สังกัดWWE
วันที่ 28 สิงหาคม 2011 ริคาร์โด โรดรีเกซได้ประกาศตั้งกลุ่มที่ชื่อ"ดิ อเซนชัน"'ขึ้น โดยมีสมาชิกคือ เคนเนธ แคเมรอน, คอเนอร์ โอ’ไบรอัน, ทีโท โคลอน และราเควล ดิแอช แมตช์แรกโดยมีสมาชิกทุกคนก็คือ แมตช์ที่แคเมรอน, โคลอน และโอ’ไบรอันโดยมีราเควล ดิแอชเป็นผู้จัดการ ชนะต่อทีมของซีเจ ปาร์เกอร์, ดอนนี มาร์โลว์ และจอห์นนี เคอร์ติส
ในเดือนตุลาคม ดิ อเซนชันไม่ได้มีความเกี่ยวข้องกับริคาร์โด และได้มีวีดีโอโปรโมทใหม่ คาแรกเตอร์ทั้งสี่คนที่ไม่มีริคาร์โดเปลี่ยมมาดูมืดมนมากขึ้น และช่วงท้ายเดือนพฤศจิกายน ดิ อเซนชันได้ถูกยุบกลุ่มไปเนื่องจาก โอ’ไบรอันได้รับบาดเจ็บ, โคลอนได้ถูกWWEเรียกตัวไปจับกลุ่มแทกทีมกับลูกพี่ลูกน้องของเขา ปรีโม, ดิแอชที่ได้ตำแหน่งเป็นควีน ออฟ เอฟซีดับเบิลยูก็ออกจากกลุ่มไป ส่วนแคเมรอนยังคงใช้กิมมิคดิ อเซนชันต่อไป
ในวันที่ 15 มีนาคม 2012 คอเนอร์ โอ’ไบรอันได้รีเทิร์นกลับมาในแมตช์ที่แคเมรอนเจอกับไบรอน แซกซ์ตันซึ่งแมตช์นั้นแคเมรอนแพ้เพราะผิดกติกาเนื่องจากโอ’ไบรอันออกมาก่อกวน ต่อมาแคเมรอนและโอ’ไบรอันได้จับกลุ่มแทคทีม โดยใช้ชื่อว่าดิ อเซนชันอีกครั้ง
วันที่ 6 มิถุนายน 2012 ดิ อเซนชันได้เดบิวต์กับค่ายเอ็นเอ็กที(NXT) โดยชนะไมค์ ดาลตันและซีเจ ปาร์คเกอร์ และต่อมาก็ได้เปิดศึกกับดิอูโซส์ อีกทั้งดิอเซนชันยังเอาชนะแทคทีมจากค่ายหลัก อย่างไทสัน คิดและจัสติน เกเบรียล ในตอนของNXT เมื่อวันที่ 3 ตุลาคม 2011ถึงอย่างนั้นทีมนี้ก็ถูกยุบอีกครั้งเมื่อแคเมรอนถูกปล่อยสัญญาจากทางWWE ในวันที่ 30 พฤศจิกายน 2012 เนื่องจากถูกจับ ข้อหาเมาแล้วขับ
ทำให้โอ’ไบรอันกลายเป็นนักมวยปล้ำเดี่ยว แต่ก็ยังใช้กิมมิคดิ อเซนชันอยู่ จนNXTของวันที่ 5 มิถุนายน 2013 ในแมตช์โอ’ไบรอันชนะอเล็กซ์ ไรลีย์ ริกค์ วิกเตอร์ได้ยืนอยู่บนทางเดินเปิดตัว และต่อมาวิกเตอร์ก็ได้กลายเป็นคู่หูอย่างเป็นทางการในNXTตอนของวันที่ 3 กรกฎาคม ดิ อเซนชันได้แชมป์เอ็นเอ็กซ์ทีแทคทีมมาในวันที่ 2 ตุลาคม และในวันที่ 8 ตุลาคม พวกเขาได้เปลี่ยนชื่อ คอนเนอร์ โอ’ไบรอัน(Connor O'Brian) เป็น คอนเนอร์(Konnor) และริกค์ วิกเตอร์(Rick Victor) เป็นวิกเตอร์(Viktor)
หลังจากขึ้นมาค่ายหลักเต็มตัว ส่วนใหญ่ดิ อเซนชันจะได้ปล้ำกับนักมวยปล้ำท้องถิ่น และชนะไปด้วยเวลาเพียงไม่กี่นาที และด้วยความที่พวกเขาได้รับบทเป็นอธรรม เขาได้เปรียบตัวเองเหมือนตำนานของWWE อย่างเดอะ พาวเวอร์ ออฟ เพน, เดโมลิชัน และเดอะ โรด วอริเออร์
ในรอว์ตอนพิเศษ รอว์คืนสู่เหย้า(Raw Reunion) ที่ฉายวันที่ 19 มกราคม 2015 ดิ อเซนชันได้เผชิญหน้ากับนิว เวิลด์ ออเดอร์ ประกอบด้วยเควิน แนช, สกอตต์ ฮอลล์ และเอกซ์-แพก ดิ อเซนชันคิดจะเล่นงาน แต่ถูกกลุ่มดิ เอพีเอ และเดอะ นิว เอจ เอาต์ลอว์เล่นงานก่อน นำไปสู่แมตช์การปล้ำแทคทีมในศึกรอยัลรัมเบิล ระหว่างดิ อเซนชัน และเดอะ นิวเอจ เอาท์ลอว์ ซึ่งเป็นผ่านดิ อเซนชันที่ชนะไป
จอร์จี เวลคัม
จอร์จี วิลสัน เวลคัม คอลลินส์ (; 9 มีนาคม ค.ศ. 1985 — ) เป็นนักฟุตบอลตำแหน่งสไตรเกอร์ชาวฮอนดูรัส ผู้ซึ่งปัจจุบันทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
เวลคัมเป็นนักฟุตบอลเพียงคนเดียว ที่ได้รับการเปิดตัวจากทีมชาติในการแข่งขันฟุตบอลลีกระดับชั้นที่สองของประเทศฮอนดูรัส
เวลคัมเริ่มเข้าแข่งขันในระดับอาชีพให้แก่สังกัดสโมสรฟุตบอลอาร์เซนอล และได้รับการคว้าตัวเข้าร่วมทีมใหญ่ของประเทศฮอนดูรัสอย่างโมตากัวในปี ค.ศ. 2008
เมื่อวันที่ 1 สิงหาคม ค.ศ. 2010 เวลคัมได้เดินทางไปยังกลาสโกว์เพื่อเริ่มทดสอบฝีเท้ากับทีมแชมป์สกอตแลนด์อย่างเรนเจอส์ เป็นเวลานานนับสัปดาห์ หลังจากตั้งแต่ได้ทดสอบฝีเท้าอีกสัปดาห์ เวลคัมสามารถทำได้ถึงสามประตูในนัดที่ทีมเรนเจอส์มีชัยเหนือทีมพาร์ทิคทิสเซิล ที่ 5 ประตูต่อ 0 ของการแข่งขันที่จัดขึ้น ณ เมอเรย์พาร์ค โดยเวลคัมได้รับการพิจารณาเพิ่มเติมจากทางผู้ฝึกสอนของทีมสโมสรฟุตบอลเรนเจอส์ ในเดือนมกราคม ค.ศ. 2011 เวลคัมได้รับการให้ยืมตัวเพื่อทำหน้าที่ร่วมกับทีมอาซอซียาซียงสปอร์ตีฟว์เดอมอนาโกจากสโมสรโมตากัว
ภายหลังจากที่ไม่ค่อยประสบความสำเร็จเมื่อครั้งทำหน้าที่ในประเทศโมนาโก เวลคัมได้เซ็นสัญญากับทีมกลุบอัสลัสซึ่งเป็นสโมสรในลีกเม็กซิกัน เป็นระยะเวลาหนึ่งปี โดยได้มีการประกาศการโอน ณ วันที่ 20 มิถุนายน ค.ศ. 2011 ซึ่งเขาได้กลับไปร่วมทีมโมตากวาก่อน เพื่อเข้าร่วมการแข่งขันรายการเคลาซูรา 2012
ในเดือนธันวาคม ค.ศ. 2013 สโมสรฟุตบอลปลาเตงเซได้ยืนยันว่าเวลคัมจะทำหน้าที่เป็นนักฟุตบอลตำแหน่งกองหน้าคนใหม่ให้แก่ทีม
จากการเป็นกองหน้าร่างสูง เวลคัมได้มาเป็นส่วนหนึ่งของทีมชาติฮอนดูรัส ยู-23 ปี และผ่านการคัดเลือกเข้าสู่การแข่งขันฟุตบอลในโอลิมปิกฤดูร้อน 2008 เนื่องด้วยการทำประตูของเขาในนาทีที่ 108 ของการแข่งขัน ส่งผลให้ทีมชาติฮอนดูรัสได้กลายเป็นแชมป์คอนคาแคฟ ปรี-โอลิมปิก หลังจากชนะทีมเจ้าภาพอย่างสหรัฐอเมริกาด้วยผลการแข่งที่ 1 ประตูต่อ 0
นอกจากนี้ เขายังมีลูกพี่ลูกน้องชื่อแชนนอน เวลคัม ที่เข้าแข่งขันในฟุตบอลลีกระดับชาติฮอนดูรัส
เอี้ยงเซียม
เอี้ยงเซียมในภาษาจีนแต้จิ๋วหรือเสวียนเซินในภาษาจีนกลาง อยู่ในวงศ์ Scrophulariaceae เป็นพืชที่ใช้เป็นยาสมุนไพรในแพทย์แผนจีน รากแห้งด้านนอกเป็นสีเทาเหลือง ข้างในเป็นสีน้ำตาลดำ กลิ่นคล้ายน้ำตาลไหม้ใช้ทำยาแก้อักเสบ ขับร้อนรากใช้เป็นยาระบายความร้อน ขจัดสารพิษ
คลองสาทร
คลองสาทร (; ) เป็นคลองสายหนึ่งในกรุงเทพมหานคร อยู่ในเขตพื้นที่เขตสาทร ใจกลางกรุงเทพมหานคร มีประวัติเกิดขึ้นมาพร้อม ๆ กับถนนสาทร ในปี พ.ศ. 2438 ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อกิจการค้าข้าวของประเทศไทยเจริญรุ่งเรืองมาก มีพ่อค้าชาวจีนและชาวตะวันตกเข้ามาค้าขายมากขึ้น แต่การคมนาคมการขนส่งมีความยากลำบาก ทางรัฐบาลต้องการพัฒนาที่ดินและขุดคลองเป็นจำนวนมาก จึงเชิญชวนเอกชนทำการขุดคลอง โดยจะยกสิทธิ์ในที่ดินสองฟากคลองเป็นการตอบแทน ต่อมาเจ้าสัวยม หรือเจ๊สัวยม คหบดีชาวจีน ได้ร่วมกันจัดตั้ง บริษัทขุดคลองและคูนาสยาม จ้างกรรมกรจีนทำการขุดคลองขนาดใหญ่จากแม่น้ำเจ้าพระยาฝั่งตะวันออก ไปบรรจบกับคลองถนนตรง (คลองวัดหัวลำโพง) ซึ่งคลองที่ขุดขึ้นใหม่นั้น นิยมเรียกกันตามชื่อผู้ที่ขุดว่า "คลองเจ้าสัวยม" ขณะที่พระบาทสมเด็จพระจุลจอมเกล้าเจ้าอยู่หัว ทรงเรียก "คลองนายยม" และได้นำดินที่ขุดคลองทำถนน ทั้ง 2 ฝั่งคลองด้วย จึงกลายเป็นถนนสาทรในที่สุด ภายหลังเจ้าสัวยมได้รับพระราชทานบรรดาศักดิ์เป็น หลวงสาทรราชายุกต์ ผู้คนจึงนิยมเรียกคลองขุดใหม่นี้ว่า "คลองสาทรราชายุกต์" รวมถึง "ถนนสาทรราชายุกต์" แต่ต่อมาได้เรียกเหลือเพียงสั้น ๆ ว่า "สาทร"
โดยคำว่าสาทร ในระยะแรกทั้งชื่อเขต รวมถึงคลองและถนน สะกดด้วย ธ ต่อมาในปี พ.ศ. 2542 จากการสืบค้นประวัติความเป็นมาของกรุงเทพมหานคร พบว่าสะกดผิด เนื่องจาก "สาธร" นั้นไม่มีความหมาย แต่หากสะกดด้วย ท จะมีความหมายถึง "เอื้อเฟื้อ เอาใจใส่" กอรปกับชื่อที่ถูกต้องของหลวงสาทรราชายุกต์สะกดด้วย ท จึงได้เสนอต่อกระทรวงมหาดไทย และได้มีประกาศในราชกิจจานุเบกษา เปลี่ยนมาดังเช่นปัจจุบัน
คลองสาทรเดิมเป็นคลองที่มีขนาดใหญ่ จนเมื่อช่วง พ.ศ. 2522 - 2525 ได้มีการก่อสร้างสะพานสมเด็จพระเจ้าตากสินมหาราช เพื่อเชื่อมต่อการจราจรจากถนนสาทรไปยังฝั่งธนบุรี จึงทำให้ต้องขยายถนนเพื่อรองรับจำนวนรถที่มาจากฝั่งธนบุรี และรองรับจำนวนรถที่จะข้ามไปยังฝั่งธนบุรีเช่นกัน ทำให้ต้องถมคลองสาทรในส่วนริมคลองทิ้งไป ส่งผลให้คลองสาทรแคบลงอย่างที่เห็นในปัจจุบันนี้
วอร์มเนสออนเดอะโซล
"วอร์มเนสออนเดอะโซล" () เป็นอีพี และซิงเกิลลำดับแรกของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 8 สิงหาคม พ.ศ. 2544 โดยกูดไลฟ์เรเคิดดิงส์ ซิงเกิลหรืออีพีนี้ประกอบด้วยวิดีโอของเพลง "วอร์มเนสออนเดอะโซล" เป็นแทร็กโบนัสในเอนแฮนซ์ซีดี อีพีนี้เป็นผลงานแรกของมือกีตาร์ ซินนิสเตอร์ เกตส์ เพลงทั้งหมดได้รวมอยู่ในอัลบั้มแรกของอะเว็นจด์เซเวนโฟลด์ "ซาวน์ดิงเดอะเซเวนท์ทรัมเปต" ยกเว้นเวอร์ชันเฮฟวีเมทัลของเพลง "ทูเอนด์เดอะแรปเชอร์" ซึ่งต่อมาได้ออกจำหน่ายอีกครั้งกับค่ายเพลงโฮปเลสเรเคิดส์
เพลงทั้งหมดแต่งโดยอะเว็นจด์เซเวนโฟลด์ นอกเหนือจากนี้จะระบุไว้
* เวอร์ชันใหม่นี้ได้อยู่ในอัลบั้ม "ซาวน์ดิงเดอะเซเวนท์ทรัมเปต" ที่ได้นำมาออกจำหน่ายอีกครั้ง แทนที่เวอร์ชันเดิม
คณะสถาปัตยกรรมศาสตร์และการออกแบบ มหาวิทยาลัยเทคโนโลยีราชมงคลรัตนโกสินทร์
คณะสถาปัตยกรรมศาสตร์และการออกแบบ มหาวิทยาลัยเทคโนโลยีราชมงคลรัตนโกสินทร์
คณะสถาปัตยกรรมศาสตร์และการออกแบบ มหาวิทยาลัยเทคโนโลยีราชมงคลรัตนโกสินทร์ เดิมก่อตั้งในนาม "คณะวิชาวิศวกรรมโยธาและคณะวิชาสถาปัตยกรรม"สังกัด สถาบันเทคโนโลยีราชมงคล วิทยาเขตศาลายา ตาม พระราชบัญญัติสถาบันเทคโนโลยีราชมงคล พุทธศักราช 2532 จากการยกฐานะสถาบันเทคโนโลยีราชมงคลปรับเปลี่ยนเป็นมหาวิทยาลัยเทคโนโลยีราชมงคลทั้ง 9 แห่งทั่วประเทศ ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 สถาบันเทคโนโลยีราชมงคล วิทยาเขตศาลายา ยุบรวมเป็นมหาวิทยาลัยเทคโนโลยีราชมงคลรัตนโกสินทร์ มีผลให้คณะวิชาวิศวกรรมโยธาและคณะวิชาสถาปัตยกรรมปรับเปลี่ยนเป็นคณะวิศวกรรมศาสตร์และสถาปัตยกรรมศาสตร์ ตามโครงสร้างมหาวิทยาลัยเทคโนโลยีราชมงคลรัตนโกสินทร์ ต่อมาในปี พ.ศ. 2552 มีประกาศกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์ใหม่ โดยแยกคณะสถาปัตยกรรมศาสตร์และการออกแบบ ออกจากคณะวิศวกรรมศาสตร์ และเปิดสอนหลักสูตรปริญญาตรีดังต่อไปนี้
หลักสูตรสถาปัตยกรรมศาสตรบัณฑิต จัดการเรียนการสอนในสาขาวิชาเทคโนโลยีสถาปัตยกรรม ที่วิทยาเขตศาลายา แบ่งออกเป็น ระยะเวลาในการศึกษา 3 ปี และ 5 ปี
หลักสูตรเทคโนโลยีบัณฑิต สาขาวิชาการจัดการงานก่อสร้าง ระยะเวลาศึกษา 4 ปี เปิดทำการสอนที่วิทยาเขตศาลายา
วี แอร์
วีแอร์ หรือ V Air () เป็นสายการบินต้นทุนต่ำ จากไต้หวัน มีฐานปฏิบัติการหลักที่ ไทเป โดยเป็นสายการบินลูกของ ทรานส์เอเชียแอร์เวย์ เริ่มเปิดดำเนินการเมื่อ 17 ธันวาคม พ.ศ. 2557 โดยจะบินไปยังเมืองหลักๆ ใน เอเชียตะวันตกเฉียงเหนือ และ เอเชียตะวันออกเฉียงใต้ จากท่าอากาศยานหลัก ไต้หวันเถาหยวน. ด้านฝูงบินใช้เครื่องบินตระกูล แอร์บัส เอ 320 จำนวน 3 ลำ และกำลังสั่งซื้อเพิ่มอีก 3 ลำ ส่งมอบในช่วงปี พ.ศ. 2559-60
วีแอร์ได้ประกาศยุติกิจการ โดยมีผลตั้งแต่วันที่ 1 ตุลาคม พ.ศ. 2559 เป็นต้นไป เที่ยวบินของวีแอร์บางส่วนถูกเปลี่ยนเป็นของทรานส์เอเชียแอร์เวย์แทน และเที่ยวบินอีกบางส่วนถูกยกเลิกไป
วีแอร์ เริ่มเปิดดำเนินการเมื่อ 17 ธันวาคม พ.ศ. 2557 ด้วยเที่ยวบินจากไทเป-กรุงเทพ (ดอนเมือง)ณ วันที่ มิถุนายน พ.ศ. 2558 สายการบินวีแอร์ มีเครื่องบินทั้งหมด ดังนี้
ทรานส์เอเชียแอร์เวย์
อยู่อย่างเหงา ๆ
"อยู่อย่างเหงา ๆ" เป็นเพลงของ สิงโต นำโชค เป็นผู้ประพันธ์เนื้อร้อง-ทำนองและผู้เรียบเรียง เนื้อหาของเพลงนี้เป็นการบรรยายความรู้สึกสุดเศร้าแบบแมน ๆ ของผู้ชายที่ยอมติดอยู่กับอดีต เมื่อเธอคนนั้นเดินจากไป และไม่ยอมมีใครเพียงเพราะกลัวว่าความ "คิดถึง" ที่มีให้กับเธอคนนั้นจะจางหายไป จนกลายเป็นเพียงการ "นึกถึง" เพลงนี้มีเนื้อหาเศร้าและเขียนขี้นจากประสบการณ์จริง
เพลง "อยู่อย่างเหงา ๆ" ออกจำหน่ายในวันที่ 18 เมษายน พ.ศ. 2556 ได้อันดับ 13 จากการจัดอันดับของซี้ดเอฟเอ็ม ในซี้ดเอฟเอ็ม ชาร์ตท็อป 20 ประจำวันที่ 3 มีนาคม พ.ศ. 2556 และอันดับที่ 36 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 31 มีนาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
กีฬากระโดดน้ำในโอลิมปิกฤดูร้อน 2008
กระโดดน้ำ จัดแข่งขันในโอลิมปิกฤดูร้อน 2008 ระหว่างวันที่ 10-23 สิงหาคม พ.ศ. 2551 ที่ศูนย์กีฬาทางน้ำแห่งชาติปักกิ่ง (Beijing National Aquatics Centre) นครปักกิ่ง สาธารณรัฐประชาชนจีน
Retrieved from Beijing Olympics 2008 Official Website.
โจอี สไตส์
โจเซฟ คาร์ไมน์ บอนซิกนอร์ () เกิดวันที่ 14 กรกฎาคม ค.ศ. 1971 เป็นที่รู้จักกันดีในชื่อว่า โจอี สไตส์ () เป็นผู้บรรยายกีฬาชาวอเมริกัน เขาเป็นที่รู้จักดีกับเวลาของเขาใน WWE ในฐานะรองประธานของเนื้อหาดิจิตอลมีเดีย เขาเคยเป็นที่รู้จักกันในฐานะผู้บรรยายของ ECW และอดีตมืออาชีพในด้านการขายโฆษณา
หลิน จื้อหลิง
หลินจื้อหลิง (; ชื่อภาษาอังกฤษ: Lin Chiling) เป็นนางแบบและนักแสดงไต้หวันที่โด่งดังมากจากเรื่อง สามก๊ก ตอน โจโฉแตกทัพเรือ ในบท เสี่ยวเกี้ยว เกิดเมื่อวันที่
การศึกษา ประวัติศาสตร์และเศรษฐศาสตร์ตะวันตก Toronto University, Canada มหาวิทยาลัยโตรอนโต แคนาดา
จาง ฮั่น
จาง ฮั่น (, ) เป็นนักแสดงชาวจีน เกิดเมื่อวันที่ 6 ตุลาคม ค.ศ. 1984 ที่ฮาร์บิน ประเทศจีน
เบิร์นอิตดาวน์ (เพลงอะเว็นจด์เซเวนโฟลด์)
"เบิร์นอิตดาวน์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ จากสตูดิโออัลบั้มชุดที่ 3 ของวง "ซิตีออฟอีวิล" ซิงเกิลออกจำหน่ายในวันที่ 12 มิถุนายน พ.ศ. 2548 ผ่านค่ายเพลงวอร์เนอร์บราเธอร์สเรเคิดส์ เพลงลำดับก่อนหน้าในอัลบั้ม ซึ่งคือเพลง "บีสต์แอนด์เดอะฮาร์ล็อตส์" มีเสียงเชื่อมต่อกับเพลง "เบิร์นอิตดาวน์" โดยเพลงนี้เป็นเพลงที่สั้นที่สุดในอัลบั้ม และเป็นเพลงเดียวที่มีความยาวน้อยกว่า 5 นาที นอกจากนี้ เพลง "เบิร์นอิตดาวน์" ยังเป็นเพลงประกอบภาพยนตร์ "ซอว์ 3"
เพลงทั้งหมดแต่งโดยอะเว็นจด์เซเวนโฟลด์
เดียร์ก็อด (เพลงอะเว็นจด์เซเวนโฟลด์)
"เดียร์ก็อด" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นเพลงลำดับที่ 10 และเป็นเพลงลำดับสุดท้ายในสตูดิโออัลบั้มชุดที่ 4 ของวง "อะเว็นจด์เซเวนโฟลด์" และออกจำหน่ายเป็นซิงเกิลลำดับที่ 4 ของอัลบั้ม เป็นเพลงที่มีแนวเพลงออกห่างจากแนวปกติของวงที่เป็นแบบฮาร์ดร็อก มาเป็นแบบคันทรีมากขึ้น มือเบสของวง จอห์นนี คริสต์ กล่าวว่าแรงบันดาลใจของเพลงนี้มาจากมิตรภาพของวง ด้วยอิทธิพลทางดนตรีของ บิกแอนด์ริช ซึ่งสามารถได้ยินในเสียงร้องประสานของ มิวสิกมาร์เฟีย สมาชิกของ แชนนาครูกส์
มิวสิกวิดีโอแสดงบางส่วนของการแสดงสดของวง ภาพหลังเวที รวมถึงภาพของวงที่กำลังเล่นเพลงในสตูดิโอ และในรสบัสออกทัวร์ ซึ่งเป็นรูปแบบของวิดีโอชีวิตจริง (เหมือนกันกับวิดีโอเพลง "อันโฮลีคอนเฟสชันส์") และแสดงภาพบางส่วนของผู้สนับสนุนวง ความยาวของมิวสิกวิดีโอนั้น หลังจากที่เสียงร้องของเพลงจบลง ยังมีเสียงดนตรีต่ออีกหลายนาทีก่อนที่เสียงจะจางลงไป ดังนั้นจึงลดความยาวของเพลงให้สั้นลงใน จากเดิมที่ยาว 6 นาที 33 วินาที
วอร์เนอร์บราเธอร์ส ได้โพสต์ตัวอย่างวิดีโอในยูทูบ และมีการออกวิดีโอเต็มก่อนกำหนด แต่ได้ถูกลบไปอย่างรวดเร็วโดยวอร์เนอร์บราเธอร์ส โดยตั้งแต่วันที่ 15 มิถุนายน พ.ศ. 2551 วิดีโอได้ออกเผยแพร่ใน สกัซซ์ทีวี ในสหราชอาณาจักร และใน เคอร์แรง! มิวสิก ต่อมาวิดีโอได้ออกในสหรัฐอเมริกา ในวันที่ 30 กันยายน พ.ศ. 2551 เป็นมิวสิกวิดีโอสุดท้ายที่มี จิมมี "เดอะเรฟ" ซัลลิแวน ก่อนที่เขาจะเสียชีวิต
เพลงทั้งหมดแต่งโดยอะเว็นจด์เซเวนโฟลด์
อีช็อน
อีช็อน () เป็นเมืองในจังหวัดคย็องกี ประเทศเกาหลีใต้ มีชื่อคล้ายกับเมืองอินช็อน ซึ่งมีสถานะเป็นมหานครของเกาหลีใต้ เมืองอีช็อนมีพื้นที่ติดกับอำเภอยอจู, เมืองควังจู, เมืองยงอิน และเมืองอันซ็อง ของจังหวัดคย็องกี และยังมีพื้นที่ติดกับอำเภออึมซ็องของจังหวัดชุงช็องเหนือด้วย อิช็อนมีชื่อเสียงในเกาหลีใต้เรื่องเซรามิกร่วมกับเมืองยอจู ทำให้เมืองอิช็อนได้กลายเป็นเครือข่ายเมืองแห่งหัตถกรรมและศิลปะพื้นบ้านของยูเนสโกในปี พ.ศ. 2553 ส่วนผลิตภัณฑ์ท้องถิ่นอื่น ๆ ที่มีชื่อเสียงได้แก่ท้อและข้าว สถาบันการศึกษาระดับสูงที่มีชื่อเสียงได้แก่วิทยาลัยการท่องเที่ยวเกาหลีและวิทยาลัยช็องกังเพื่ออุตสาหกรรมการวัฒนธรรม
มีทางพิเศษย็องดงและทางพิเศษจ็องบูแนรย็อกผ่านเมืองอิช็อน ในปี พ.ศ. 2558 เมืองอีช็อนจะถูกเชื่อมต่อกับโซลด้วยรถไฟใต้ดินโซลทางสายยอจู ซึ่งจะผ่านสถานีอีช็อน
เมืองอีซ็อนเป็นที่ตั้งของเอสเคฮิกซ์ ซึ่งเป็นบริษัทผู้ผลิตหน่วยความจำที่ใหญ่เป็นอันดับสองของโลก
อีช้อนแบ่งการปกครองออกเป็น 2 "อึบ" (ตำบล) , 8 "มย็อน" (เขตการปกครองท้องถิ่น) และ 4 "ทง" (แขวง) หมู่บ้านเซรามิกของอีช็อนประกอบไปด้วยสำนักงานหรือบริษัทท้องถิ่นที่ทำเซรามิกมากกว่า 300 แห่งบริเวณรอบๆ หมู่บ้านซูควัง, ซินดันมย็อน, แขวงซาอึมและตามสถานที่ท่องเที่ยวภายในเมือง ด้วยการใช้ทักษะการปั้นแบบดั้งเดิมและกระบวนการในการสร้างเครื่องถ้วยชามในการเผาด้วยไม้ในเตาเผาแบบโบราณ ทำให้การปั้นหมอของเมืองนี้ได้รับการยอมรับในคุณภาพทั้งในเกาหลีและในต่างประเทศ
ในพื้นที่แขวงซาอึมและซินดันมย็อนนั้นมีหมู่บ้านเซรามิกซึ่งเป็นร้านขายเครื่องเซรามิกมากมาย ช่างปั้นหม้อได้ใช้เวลาในการทำวิจัยเกี่ยวกับวิธีการปั้นหม้อแบบดั้งเดิมและพยายามที่จะฟื้นคืนเครื่องจักรในการผลิตในแบบของเครื่องสังคโลกสมัยโคยรอและเครื่องถ้วยชามขาวสมัยโชซ็อน หมู่บ้านเหล่านี้เป็นศูนย์กลางของการอนุรักษ์กระบวนการแบบดั้งเดิมไว้
มัสเกตเทียส์
มัสเกตเทียส์ (, นิยมเรียก มัสคีเทียร์) เป็นกลุ่มดนตรีจากจังหวัดเชียงใหม่ ประเทศไทย ประกอบด้วยสมาชิกคือ เท็น ชาครีย์ ลาภบุญเรือง (นักร้องนำ), ด๋อย สรรวิช หวานสนิท (เบส), พู ภาคภูมิ นิ่มละมัย (กีต้าร์), บิ๊ก รวิน มิตรจิตรานนท์ (กีต้าร์) มีผลงานอัลบั้มชุดแรกคือ "Left Right and Something" วางแผงเมื่อ พฤศจิกายน พ.ศ. 2552 ที่มีเพลงฮิตอย่าง "แค่บางคำ", "ความทรงจำ", "ของขวัญ" "ไกล" หลังจากนั้นได้ออกอัลบั้มชุด "Uprising" มีเพลงอย่าง เพลง "Dancing" "อยากให้เธอลอง" "แค่คุณ" "นิทาน"
มัสเกตเทียส์ได้เริ่มรวมตัวกันซ้อมดนตรีหลังเลิกเรียนด้วยกันเป็นประจำ จากนั้นได้เริ่มประกวดตามเวทีต่าง ๆ เช่น Hunger Free Music Festival ได้รับรางวัล เนื้อเพลงยอดเยี่ยม รวมถึงรางวัลชมเชย จากงาน Believe Audition Day 2007 กระทั่งได้ทำเพลงของตัวเองและเซ็นสัญญากับค่าย บีลีฟเรคคอร์ดส ในที่สุด
ในปี พ.ศ. 2557 วงร้องเพลง "ใจความสำคัญ" ประกอบภาพยนตร์เรื่อง "รักหมดแก้ว" ซึ่งได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 24 แต่รางวัลตกเป็นของเพลง "ไม่ต่างกัน" ของทเวนตีไฟฟ์อาเวอส์จากภาพยนตร์เรื่อง "คิดถึงวิทยา"
ติฆัวนา
ติฆัวนา () เป็นเมืองที่ใหญ่ที่สุดของรัฐบาฮากาลีฟอร์เนีย ประเทศเม็กซิโก บนคาบสมุทรบาฆากาลิฟอร์เนีย เป็นเมืองศูนย์กลางอุตสาหกรรมและการเงินของประเทศ เป็นเมืองที่มีอิทธิพลด้านเศรษฐกิจ การศึกษา วัฒนธรรม ศิลปะ และการเมือง จากข้อมูลปี ค.ศ. 2010 มีประชากร 1,300,983 คน
ติฆัวนาเป็นเมืองใหญ่เป็นอันดับ 29 ของทวีปอเมริกา และตั้งอยู่ทางตะวันตกสุดของประเทศเม็กซิโก เมืองก่อตั้งวันที่ 11 กรกฎาคม ค.ศ. 1889
ไนต์แมร์ (เพลง)
"ไนต์แมร์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลแรกของสตูดิโออัลบั้มชุดที่ 5 ของวง "ไนต์แมร์"
"ไนต์แมร์" เป็นซิงเกิลแรกที่ออกจำหน่ายโดยไม่มี เดอะเรฟ อดีตมือกลองที่เสียชีวิตไปเมื่อ 28 ธันวาคม พ.ศ. 2552 เพลงนี้ออกจำหน่ายในรูปแบบดิจิตอลดาวน์โหลดในไอทูนส์ เมื่อวันที่ 18 พฤษภาคม พ.ศ. 2553 ในสหราชอาณาจักร และออกจำหน่ายทั่วโลกเมื่อวันที่ 21 ตลอดจนวิดีโอเนื้อเพลงในยูทูบ ซึ่งมียอดการเข้าชมมากกว่า 275,000 ครั้งใน 24 ชั่วโมง ตัวอย่างของเพลงนี้ออกเผยแพร่เมื่อวันที่ 6 พฤษภาคม พ.ศ. 2553 ที่ แอมะซอน.คอม แต่ได้ถูกลบออกในเวลาต่อมา อย่างไรก็ตาม ในวันที่ 10 พฤษภาคม พ.ศ. 2553 ตัวอย่างเพลงไม่เซ็นเซอร์ความยาว 30 วินาทีได้ออกมาอีกครั้ง แต่ครั้งนี้ได้ออกเผยแพร่ที่ ซาวด์คลาวด์
"ไนต์แมร์" ได้เสนอชื่อเข้าชิง ในรางวัลซิงเกิลยอดเยี่ยม ที่งานประกาศผลรางวัลเคอร์แรง! อะวอดส์ ประจำปี 2553 แต่ได้แพ้ผลงานเพลง "ลิควิดคอนฟิเดนซ์" โดย ยูมีแอตซิกซ์ เพลงนี้ยังเป็นเพลงหนึ่งของอะเว็นจด์เซเวนโฟลด์ที่เป็นที่รู้จักกันมากที่สุด นอกจากนี้ยังได้รับการรับรองระดับทองคำโดยสมาคมผู้ประกอบกิจการเพลงของสหรัฐอเมริกา
เพลงทั้งหมดแต่งโดยอะเว็นจด์เซเวนโฟลด์
"ไนต์แมร์" เข้าสู่ชาร์ตและติดอันดับที่ 51 ในชาร์ต"บิลบอร์ด"ฮอต 100 อย่างไรก็ตาม ในที่ 14 สิงหาคม พ.ศ. 2553 เพลงนี้ได้ขึ้นชาร์ตอีกครั้งในอันดับที่ 83 เนื่องจากมีการออกจำหน่ายสตูดิโออัลบั้มชุดที่ 5 ของวง "ไนต์แมร์"
เอกาเตเปก
เอกาเตเปกเดมอเรโลส () หรือชื่อทางการคือ ซานกริสโตบัลเอกาเตเปกเดมอเรโลส (San Cristóbal Ecatepec de Morelos) เป็นนครและเทศบาลในรัฐเม็กซิโก รู้จักในชื่อสั้น ๆ ว่า เอกาเตเปก ซึ่งชื่อมาจากภาษานาวัตล์ (Nahuatl) แปลว่า เนินเขาแห่งสายลม (windy hill) หรือ เนินเขาที่อุทิศให้เอคัตล์ (hill devoted to Ehecatl) ส่วนคำว่ามอเรโลส เป็นนามสกุลของ โฮเซ มารีอา มอเรโลส วีรบุรุษแห่งสงครามประกาศเอกราชเม็กซิโก
จากข้อมูลในปี ค.ศ. 2010 เอกาเตเปก มีประชากร 1,656,107 คน
ลูกไม้ลายรัก
ลูกไม้ลายรักเป็นละครโทรทัศน์ไทยแนวดราม่า-โรแมนติก-คอมเมดี หนึ่งในละครชุด สามหัวใจเสริมใยเหล็ก บทประพันธ์โดย สองพธู บทโทรทัศน์โดย 6 ดรุณี ผลิตโดย บริษัท ฟีล กู๊ด เอ็นเทอร์เทนเม้นท์ จำกัด กำกับการแสดงโดย ทวีวัฒน์ วันทา ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 22 ธันวาคม พ.ศ. 2557–22 มกราคม พ.ศ. 2558 นำแสดงโดย ณฐณพ ชื่นหิรัญ, นันทนัช โล่ห์สุวรรณ และนักแสดงชั้นนำอีกมากมาย
ภัทรดนัย จงวัฒนา เป็นลูกชายเจ้าของชุดชั้นในรายใหญ่ในไทย วันหนึ่งพ่อเขาเกิดป่วยขึ้นมา จึงต้องทำให้ลูกชายต้องมารับหน้าที่บริหารแทนจึงมาพบกับ กลอยตา ทองกำเนิด จนก่อให้เกิดเป็นความรักขึ้น
ซีซเดอะเดย์ (เพลง)
"ซีซเดอะเดย์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลที่ 4 จากสตูดิโออัลบั้มชุดที่ 3 ของวง "ซิตีออฟอีวิล"
เพลงทั้งหมดแต่งโดยอะเว็นจด์เซเวนโฟลด์
คิมเบอร์ลี ฮิลล์
คิมเบอร์ลี ฮิลล์ () (เกิด 30 พฤศจิกายน พ.ศ. 2532) เป็นนักกีฬาวอลเลย์บอลชาวอเมริกันและเป็นสมาชิกของทีมวอลเลย์บอลหญิงทีมชาติสหรัฐอเมริกา (ตั้งแต่เดือนพฤษภาคม 2013) เธอเล่นตำแหน่งตัวตีด้านนอก
คิมเบอร์ลี ฮิลล์ กำเนิดจาก แบรด และ เทร์รี ฮิลล์ เธอมีพี่น้อง 3 คน เคลซีย์ ฮิลล์, เชลบี ฮิลล์, เคลีย์ โฟล์ค
หลังจากจบการศึกษาจากพอร์ตแลนด์คริสเตียนไฮสกูล ในปี 2008 เธอเล่นวอลเลย์บอลชายหาดในปี 2012 และ 2013
ฮิลล์ได้รับเหรียญทองจากการแข่งขันวอลเลย์บอลหญิงชิงแชมป์โลก 2014 เมื่อจีนทีมชาติพ่ายแพ้ 3–1 เธอยังได้รับรางวัลผู้เล่นทรงคุณค่าของการแข่งขัน และตัวตบหัวเสายอดเยี่ยมอันดับที่ 2
เคย์ลา แบนเวิร์ท
เคย์ลา แบนเวิร์ท () เป็นนักกีฬาวอลเลย์บอลชาวอเมริกันที่ได้เล่นวอลเลย์บอลหญิงอาชีพในสโมสรราบิตา บากู เป็นสมาชิกของทีมวอลเลย์บอลหญิงทีมชาติสหรัฐอเมริกา
เธอเล่นวอลเลย์บอลหญิงของวิทยาลัยที่มหาวิทยาลัยเนแบรสกา
แบนเวิร์ทเป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลหญิงชิงแชมป์โลก 2014 เมื่อทีมจีนพ่ายแพ้ 3–1 ในนัดสุดท้าย
กองทัพกะเหรี่ยงแดง
กองทัพกะเหรี่ยงแดง (Karenni Army) เป็นกองกำลังทางทหารของพรรคก้าวหน้าแห่งชาติกะเหรี่ยงแดง ซึ่งต่อสู้เพื่อการปกครองตนเองของชาวกะเหรี่ยงแดงในพม่า ในวันที่ 7 มีนาคม พ.ศ. 2555 รัฐบาลพม่าได้เซ็นสัญญาสงบศึกกับพรรคก้าวหน้าแห่งชาติกะเหรี่ยงแดง การสงบศึกเคยลงนามก่อนหน้านี้เมื่อ พ.ศ. 2538 แต่หลังจากเซ็นสัญญาเพียง 3 เดือนก็รบกันต่อ
รัฐกะเหรี่ยงแดงเป็นรัฐทางตะวันออกของพม่า มีรัฐฉานอยู่ทางเหนือและประเทศไทยทางตะวันออก ทางใต้และตะวันตกติดกับรัฐกะยินหรือรัฐกะเหรี่ยง เมืองหลวงคือเมืองหลอยก่อ รัฐนี้เป็นที่อยู่ของชาวกะเรนนีหรือชาวกะยาหรือชาวกะเหรี่ยงแดง
รัฐกะเหรี่ยงแดงเกิดจากการรวมตัวของรัฐในสมัยโบราณ 3 รัฐคือ กันตรวดี เจโบจี และเบาลาเก ซึ่งอยู่ทางใต้ของสหพันธรัฐฉานและทางตะวันออกของพม่าของอังกฤษ รัฐบาลอังกฤษรับรู้และรับรองการเป็นเอกราชของรัฐเหล่านี้ในสนธิสัญญา พ.ศ. 2418 ระหว่างอังกฤษกับพระเจ้ามินดง โดยถือว่าดินแดนนี้ไม่ได้เป็นของอังกฤษและราชวงศ์อลองพญา รัฐกะเรนนีเหล่านี้จึงไม่ได้เป็นส่วนหนึ่งของพม่าของอังกฤษ รัฐกะเหรี่ยงแดงเข้ามาเป็นรัฐบรรณาการของพม่าของอังกฤษใน พ.ศ. 2435 รัฐธรรมนูญของสหภาพพม่า พ.ศ. 2490 ได้กล่าวอ้างว่ารัฐกะเหรี่ยงแดงทั้งสามเป็นส่วนหนึ่งของสหภาพพม่าเรียกว่ารัฐกะเหรี่ยงแดง และสามารถแยกตัวได้เมื่อครบ 10 ปี ในเดือนสิงหาคม พ.ศ. 2491 อู บี ทู เร ผู้นำของชาวกะเหรี่ยงแดงถูกลอบสังหารโดยกองทัพของรัฐบาลกลางเพราะคัดค้านการรวมรัฐกะเรนนีเข้ากับสหภาพพม่า การต่อสู้ภายในรัฐนี้ยังดำเนินมาจนถึงปัจจุบัน ใน พ.ศ. 2495 เมืองไปที่เคยอยู่ในรัฐฉานได้รวมเข้ากับรัฐกะเหรี่ยงแดงและเปลี่ยนชื่อเป็นรัฐกะยา ต่อมา ใน พ.ศ. 2500 ได้มีการจัดตั้งพรรคก้าวหน้าแห่งชาติกะเรนนีและมีกองทัพกะเหรี่ยงแดงเป็นกองกำลังติดอาวุธ
แบตคันทรี
"แบตคันทรี" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายในเดือนสิงหาคม พ.ศ. 2548 เป็นซิงเกิลลำดับที่ 2 จากสตูดิโออัลบั้มชุดที่ 3 ของวง "ซิตีออฟอีวิล" อะเว็นจด์เซเวนโฟลด์ได้ชนะในรายการ 'วิดีโอศิลปินหน้าใหม่ยอดเยี่ยม' ที่งานประกาศผลรางวัลเอ็มทีวีวีดีโอมิวสิกอะวอร์ดส ประจำปี 2549 สำหรับเพลง "แบตคันทรี" และในวันที่ 1 ตุลาคม พ.ศ. 2552 ซิงเกิลนี้ได้รับรางวัลแผ่นเสียงทองคำโดยอาร์ไอเอเอ
คำกล่าวต่อไปนี้ ที่รวมอยู่ในตอนเริ่มของหนังสือเรื่อง "เฟียร์แอนด์โลทิงอินลาสเวกัส" เป็นข้อความที่มีในเพลงนี้ 2 ครั้ง ได้แก่ ในตอนเริ่มเพลง และท่อนบริดจ์ก่อนคอรัสท่อนสุดท้าย และข้อความนี้ก็ได้แสดงให้เห็นในตอนเริ่มของมิวสิกวิดีโอ
เพลงทั้งหมดแต่งโดยอะเว็นจด์เซเวนโฟลด์
อับดุล ราซัก
อับดุล ราซัก (Abdul Razak) หรือ อู หย่าแซะก์ (U Razak ภาษาพม่า: ဦးရာဇတ်, ออกเสียง: [ʔú jàzaʔ]) เกิดเมื่อ 20 มกราคม พ.ศ. 2440 เป็นนักการเมืองและนักการศึกษาชาวพม่า เป็นรัฐมนตรีในคณะรัฐมนตรีว่าการกระทรวงศึกษาธิการและการวางแผนแห่งชาติในรัฐบาลของอองซานก่อนได้รับเอกราช และเป็นประธานสภามุสลิมพม่า เขาถูกลอบสังหารเมื่อ 19 กรกฎาคม พ.ศ. 2490
ราซักเกิดที่เมกติลาในพม่าตอนบน บิดาของเขาคือเชกอับดุล ระห์มานซึ่งเป็นตำรวจชาวอินเดีย แม่เป็นชาวพม่าและเป็นชาวพุทธชื่อ เญน หล่า พี่น้องของเขามีความใกล้ชิดกับพุทธศาสนาแต่เขายังคงใช้ชื่อมุสลิม ราซักต้องการเห็นเอกภาพของพม่าท่ามกลางความหลากหลาย เขาเข้าเรียนในโรงเรียนในมัณฑะเลย์ ไปศึกษาต่อที่วิทยาลัยย่างกุ้ง จนจบปริญญาตรีทางด้านภาษาอังกฤษ ใน พ.ศ. 2463 ราซักเป็นผู้นำนักศึกษาในการประท้วงระบบการศึกษาของอังกฤษใน พ.ศ. 2464 เขาเป็นผู้นำของโรงเรียนมัธยมแห่งชาติมัณฑะเลย์ แม้ว่าราซักจะเป็นลูกผสมระหว่างพม่า-อินดียแต่เขาก็ได้รับความนิยมจากทุกชุมชน ในช่วงที่ญี่ปุ่นรุกรานพม่า เขาถูกคุมขังอยู่ ใน พ.ศ. 2488 ราซักเป็นผู้นำของสันนิบาตเสรีชนต่อต้านฟาสซิสต์สาขามัณฑะเลย์ และได้รับเลือกตั้งเป็นตัวแทนจากมัณฑะเลย์ และได้รับตำแหน่งรัฐมนตรีในรัฐบาลของอองซานก่อนจะเสียชีวิตพร้อมกัน
ราซักเป็นผู้เรียกร้องให้มีเอกภาพระหว่างชาวพม่าที่เป็นพุทธและมุสลิม เขาเองเป็นมุสลิม แต่เขาก็สนใจพุทธศาสนาและเรียนภาษาบาลีด้วยตนเอง และมีส่วนร่วมช่วยก่อตั้งมหาวิทยาลัยมัณฑะเลย์
พรรคผู้บุกเบิก
พรรคผู้บุกเบิก (; ) เป็นพรรคที่ก่อตั้งใน พ.ศ. 2545 นำโดยรัชมาวาตี ซูการ์โน ปุตรี ธิดาอีกคนหนึ่งของประธานาธิบดีซูการ์โน เข้าร่วมในการเลือกตั้ง พ.ศ. 2552 แต่ได้คะแนนเสียงเพียง 0.3% น้อยกว่าคะแนนเสียงขั้นต่ำที่ 2.5% และไม่ได้รับการเลือกตั้ง
อะลิชา แกลสส์
อะลิชา แกลสส์ () เป็นนักกีฬาวอลเลย์บอลชาวอเมริกันที่ได้เล่นวอลเลย์บอลหญิงอาชีพในสโมสรอีโมโกวอลเลย์โกเนลยาโน เป็นสมาชิกของทีมวอลเลย์บอลหญิงทีมชาติสหรัฐอเมริกา
เธอเล่นวอลเลย์บอลหญิงของวิทยาลัยที่มหาวิทยาลัยเพนซิลเวเนียสเตต
กลาสได้รับเหรียญทองจากการแข่งขันวอลเลย์บอลหญิงชิงแชมป์โลก 2014 เมื่อจีนทีมชาติพ่ายแพ้ 3–1 เธอยังได้รับรางวัลตัวเซตยอดเยี่ยมของการแข่งขัน
ปาณิชดา แสงสุวรรณ
ปาณิชดา แสงสุวรรณ เกิดเมื่อวันศุกร์ที่ 6 พฤษภาคม พ.ศ. 2537 นักแสดงชาวไทย มีผลงานแสดงละครอย่างเรื่อง "สุสานคนเป็น"
ปาณิชดา แสงสุวรรณ เป็นนักแสดงชาวไทยจากช่อง 7 HD เกิดวันศุกร์ที่ 6 พฤษภาคม พ.ศ. 2537 ที่อำเภอหนองหญ้าไซ จังหวัดสุพรรณบุรี จบการศึกษาจุฬาลงกรณ์มหาวิทยาลัย เริ่มงานในวงการบันเทิงจากการสมัครดรีมสตาร์เซิร์ช 2011 ปี พ.ศ. 2554 ผ่านเข้ารอบสุดท้าย ซึ่งมี จีรนันท์ มะโนแจ่ม และ นวพล ภูวดล เป็นเจ้าของและจัดการประกวด ปัจจุบันเซ็นสัญญาเป็นนักแสดงของสปีดวัน และ ช่อง 7 จากนั้นได้มีโอกาสไปแคสติ้งงานกับทางช่อง 7 และ มีผลงานเรื่องแรกจากละครเรื่อง "สุสานคนเป็น" จากนั้นแสดงละครช่วงเย็นทางช่อง 7 เรื่อง "หลานสาวนิรนาม"
โอบนิธิ วิวรรธนวรางค์
โอบนิธิ วิวรรธนวรางค์ เป็นนักแสดงชายชาวไทย เป็นที่รู้จักจากการรับบท "แจ็ค" เพื่อนของไผ่ 1 ในสมาชิกแก็งไฝว์ จากซีรีส์ ฮอร์โมนส์ วัยว้าวุ่น และนอกจากงานด้านการแสดงแล้ว โอบนิธิยังมีผลงานพิธีกร และถ่ายแบบให้แก่นิตยสารต่าง ๆ อีกด้วย
ปัจจุบันกำลังคบหาดูใจกับ อลิสา ขุนแขวง
โอบนิธิ เกิดเมื่อวันที่ 2 สิงหาคม พ.ศ. 2537 สำเร็จการศึกษาระดับมัธยมศึกษาจากโรงเรียนวัดราชบพิธ จบปริญญาตรีจากคณะเศรษฐศาสตร์ มหาวิทยาลัยธรรมศาสตร์
โอบนิธิ เริ่มต้นเข้าสู่วงการบันเทิง โดยแสดงในมิวสิกวิดีโอเพลง"สุดท้ายก็ต้องยอม" ของฟีฟี่ เบลค และเริ่มเป็นที่รู้จักจากการรับทเป็น "แจ็ค" ใน เป็น 1 ในนักแสดงฮอร์โมน โอบมีผลงานสร้างชื่อเสียง ได้แก่ "เพื่อนเฮี้ยน..โรงเรียนหลอน" ในตอน "คืนสีน้ำเงิน" ซึ่งซีรีส์ตอนนี้เป็นส่วนหนึ่งของภาพยนตร์ The Blue Hour อนธการ ที่ได้รับเลือกให้ฉายในเทศกาลภาพยนตร์นานาชาติเบอร์ลิน ครั้งที่ 65 อีกด้วย และล่าสุดได้กระแสตอบรับดีเยี่ยมจากซี่รี่ย์ที่มีกระแสพูดถึงในโลกโซเซี่ยลคือ "มาลีเพื่อนรัก..พลังพิสดาร"โดยรับบทเป็นซัน อีกด้วย
ซึ่งฝีมือการแสดงของโอบ โอบนิธิในภาพยนตร์ The Blue Hour อนธการ ส่งผลให้เข้าตาคณะกรรมการ โดยล่าสุดได้รางวัล "นักแสดงสมทบชายยอดเยี่ยม" จาก รางวัลภาพยนตร์แห่งชาติ สุพรรณหงส์ คมชัดลึก อวอร์ด และ รางวัลชมรมวิจารณ์บันเทิง อีกด้วย
AllAboutOab (Official Fanpage) : https://www.facebook.com/AllAboutOab/
AllAboutOab (Official Instagram) : https://www.instagram.com/allaboutoab/
AllAboutOab (Official Twitter) :https://twitter.com/AllAboutOab
โมนยวา
โมนยวา (, ) เป็นเมืองแห่งหนึ่งในเขตซะไกง์ ประเทศพม่า อยู่ห่างจากเมืองมัณฑะเลย์ไปทางทิศตะวันตกเฉียงเหนือ 136 กิโลเมตร
ทรอย ซีวาน
ทรอย ซีวาน มิลเล็ท (ชื่ออังกฤษ:Troye Sivan Mellet) เกิดเมื่อวันที่ 5 มิถุนายน 1995 เป็นชาวแอฟริกาใต้ สัญชาติออสเตรเลีย เกิดที่โจฮันเนสเบิร์ก, ประเทศแอฟริกาใต้ โด่งดังจากการโชว์ความสามารถเป็นนักแสดงและนักร้องบนยูทูบ จนทำให้ได้รับบทเป็น เจม ฮอลเล็ท หรือในชื่อ เจมส์ โลแกน ในวัยเด็ก จากภาพยนตร์เรื่อง "เอ็กซ์เมน กำเนิดวูล์ฟเวอรีน" และได้รับบทนำในหนังเรื่อง Spud ที่ดัดแปลงจากนิยายวัยรุ่นชื่อดังของ จอนเวน เด รูท ที่สร้างความโด่งดังให้กับ ทรอย ซีวาน จนมีการสร้างต่อมาถึง 3 ภาค
และในวันที่ 26 มิถุนายน 2014 ทรอย ซีวาน ได้ประกาศเซ็นสัญญาเป็นนักร้องกับค่ายเพลง อีเอ็มไอ ออสเตรเลีย ในเครือของยูนิเวอร์ซัลมิวสิคกรุ๊ป และได้ปล่อยอัลบั้มเปิดตัวในชื่อ TRXYE ไปเมื่อเดือน สิงหาคม 2014 และเมื่อวันที่ 13 ตุลาคม 2014 ทรอย ซีวาน ยังถูกนิตยสารไทม์ ชื่อดังจัดอันดับให้ ทรอย ซีวาน ติด 1 ใน 25 วัยรุ่นที่ทรงอิทธิพลที่สุดในโลก ประจำปี 2014 อีกด้วย
เมื่ออายุได้ 15 ปี ซีวานสารภาพกับครอบครัวของเขาว่าตนเองเป็นเกย์ และในอีกสามปีถัดมาก็ได้ประกาศต่อสาธารณชนเกี่ยวกับรสนิยมทางเพศของเขาอย่างเป็นทางการผ่านทางยูทูป
มิสเตอร์เวิลด์
มิสเตอร์เวิลด์ () เป็นการประกวดความงามชายได้รับการสนับสนุนจากองค์การมิสเวิลด์ การประกวดได้รับการจัดขึ้นทุกสองปีและก่อตั้งขึ้นในปี ค.ศ. 1996 ผู้เข้าประกวดจะต้องเข้าร่วมกิจกรรมต่าง ๆ เช่น สกีน้ำ ขี่จักรยานเสือภูเขา และวิ่งมาราธอน ปัจจุบันผู้ดำรงตำแหน่งคือ โรหิต ข่านเดลวัล (Rohit Khandelwal) จากประเทศอินเดีย ซึ่งรับตำแหน่งเมื่อวันที่ 19 กรกฏาคม ค.ศ. 2016 ในทอร์เบย์, ประเทศอังกฤษ
แมนยูนิเวิร์สโมเดล
แมนยูนิเวิร์สโมเดล () หรือชื่อก่อนหน้า มิสเตอร์ยูนิเวิร์สโมเดล () เป็นรายการการประกวด 1 ใน 4 ที่ใหญ่ที่สุดสำหรับผู้ชาย รองจากแมนฮันต์อินเตอร์เนชันแนล, มิสเตอร์อินเตอร์เนชันแนล และ มิสเตอร์เวิลด์ การประกวดจัดขึ้นครั้งแรกในปี ค.ศ. 2008 ที่สาธารณรัฐโดมินิกัน